smcproject/ml-wiki-sentences huggingface dataset:
പുരസ്കാരങ്ങൾ സംസ്കൃത പഠനത്തിന് സംസ്ഥാനഗവണ്മെന്റിന്റെ മെരിറ്റ് സ്കോളർഷിപ്പ് -1967-70 ലേഖന രചനയ്ക്ക് മലയാള മനോരമ പ്രൈസ് - 1971 നോവൽ രചനയ്ക്ക് കാലിക്കറ്റ് സർവ്വകലാശാല യൂണിയൻ പ്രൈസ് - 1974 അങ്കണം സാഹിത്യ അവാർഡ് - ശമീലാ ഫഹ്‌മി - 1987 എസ്.കെ. പൊറ്റെക്കാട്ട് അവാർഡ് - മൃത്യുയോഗം -1991 സാഹിത്യത്തിനുള്ള ഇന്ത്യാ ഗവൺമെന്റിന്റെ ഫെല്ലോഷിപ്പ് -1992 കേരള സാഹിത്യ അക്കാദമി അവാർഡ് - സ്കൂൾ ഡയറി - 1992 സി.എച്ച്. മുഹമ്മദ്‌ കോയ മെമ്മോറിയൽ അവാർഡ് - സർഗ്ഗസമീക്ഷ -1995 ജോസഫ് മുണ്ടശ്ശേരി അവാർഡ് - സ്ത്രൈണം - 1998 മികച്ച കഥാകൃത്തിനുള്ള സംസ്ഥാന ടെലിവിഷൻ അവാർഡ് - സ്കൂൾ ഡയറി (ദൂരദർശൻ സീരിയൽ) - 2000 അബുദാബി ശക്തി അവാർഡ് - വടക്കുനിന്നൊരു കുടുംബവൃത്താന്തം - 2002 രാജീവ്ഗാന്ധി പീസ് ഫൗണ്ടേഷൻ അവാർഡ് - തിരഞ്ഞെടുത്ത കഥകൾ - 2003 കേരള സാഹിത്യ അക്കാദമി അവാർഡ് - വടക്കുനിന്നൊരു കുടുംബവൃത്താന്തം - 2004 ഗ്രാമദീപം അവാർഡ് -വടക്കു നിന്നൊരു കുടുംബവൃത്താന്തം - 2005 ടി.വി. കൊച്ചുബാവ അവാർഡ് - 2006 വി. സാംബശിവൻ അവാർഡ് - 2008 ഗൾഫ് മലയാളി ഡോട്ട് കോം അവാർഡ് - 2010 വൈസ്‌മെൻ ഇന്റർനാഷണൽ എക്സലൻസ് അവാർഡ് - 2010 ദുബായ് പ്രവാസി ബുക്ട്രസ്റ്റ് അവാർഡ് - 2012 കേരള എയിഡഡ് ഹയർ സെക്കണ്ടറി അസോസിയേഷന്റെ പ്രഥമ അക്കാദമിക് കൌൺസിൽ അവാർഡ് - 2013 അവലംബം ↑ ↑ The Hindu Thursday, February 26, 2009 : - Award for Malayalam writer Akbar Kakkattil Archived 2012-11-08 at the Wayback Machine http://qa.in.movies.yahoo.com/news-detail.html?news_id=46429 Archived 2011-07-18 at the Wayback Machine The Hindu Sunday, Feb 08, 2004-Akbar Kakkattil wins best novelist award Archived 2004-03-11 at the Wayback Machine Akbar Kakkattil - Who's who of Indian Writers, 1999: A-M By Kartik Chandra Dutt, Sahitya Akademi ‘മാതൃഭാഷാ മലയാളം - ഡോ. പി കെ തിലക്, മാതൃഭൂമി ബുക്സ്, കോഴിക്കോട്.
- 2012 ദർബാർ - തെരെഞ്ഞെടുത്ത കഥകൾ, സാഹിത്യപ്രവർത്തക സഹകരണ സംഘം, കോട്ടയം - രണ്ടാം പതിപ്പ്- ജൂൺ 2011, പേജ് 273-278.
സർഗ്ഗസമീക്ഷ ( Study, life sketch, interview) by അക്ബർ കക്കട്ടിൽ, രണ്ടാം പതിപ്പ്, 2012 ജനുവരി, ഡി സി ബുക്സ്, കോട്ടയം.
പുറം 502,503,504.
ജീവചരിത്രപരമ്പര 4 - അൿബർ കക്കട്ടിൽ, എഡിറ്റർ : വിജയൻ രുന്നുമ്മക്കര, പ്രസാ : ഫെയിത്ത് ബുക്സ് , വടകര, കോഴിക്കോട്, 2013.
സാഹിത്യ അക്കാദമി : അക്ബർ കക്കട്ടിൽ പുതിയ വൈസ് പ്രസിഡന്റ് Archived 2013-01-03 at the Wayback Machine .
മാതൃഭൂമി ദിനപത്രം, ശനി, ഡിസംബർ 29, 2012 D C Books, Mathrubhumi Books, Lipi Publications, Acend Publications,Haritham Books, Publications Bullettins-2015 പുറത്തേക്കുള്ള കണ്ണികൾ
ഗോവിന്ദ് പുരുഷോത്തം ദേശ്പാണ്ഡെ ഇംഗ്ലീഷ് വിലാസം https://ml.wikipedia.org/wiki/Govind_Purushottam_Deshpande ഗോവിന്ദ് പുരുഷോത്തം ദേശ്പാണ്ഡെ
മറാത്തി സാഹിത്യകാരനും  രാഷ്ട്രീയ ചിന്തകനും പണ്ഡിതനുമായിരുന്നു ഗോപു എന്നും ജിപിഡി എന്നും അറിയപ്പെടുന്ന പ്രൊഫ. ഗോവിന്ദ് പുരുഷോത്തം ദേശ്പാണ്ഡെ (1938 – 16 ഒക്ടോബർ 2013).
മറാത്തിക്കു പുറമെ സംസ്കൃതം, ഉർദു, ചൈനീസ്, ഫ്രഞ്ച്, ഇംഗ്ലീഷ് എന്നീ ഭാഷകളിലും അവഗാഹമുണ്ടായിരുന്ന ഇദ്ദേഹം കവിതകളുമെഴുതിയിരുന്നു.
ഡൽഹി ജവാഹർലാൽ നെഹ്റു സർവകലാശാലയിലെ ഈസ്റ്റ് ഏഷ്യൻ സ്റ്റഡീസ് വിഭാഗത്തിലെ പ്രൊഫസറായി 2004ൽ വിരമിച്ച അദ്ദേഹം ചൈനയെ സംബന്ധിച്ച് വിശദമായ പഠനം നടത്തിയിട്ടുണ്ട്.
ഇക്കണോമിക് ആൻഡ് പൊളിറ്റിക്കൽ വീക്ക്ലി, ജേർണൽ ഓഫ് ആർട്സ് ആൻഡ് ഐഡിയാസ് എന്നിവയിൽ എഡിറ്ററായി പ്രവർത്തിച്ചു.
മഹാരാഷ്ട്രയിലെ നവോത്ഥാന നായകനായ ജ്യോതിബ ഫൂലെയുടെ കൃതികൾ സമാഹരിച്ച് ഇംഗ്ലീഷിലേക്ക് അദ്ദേഹം പരിഭാഷപ്പെടുത്തി.
ലെഫ്റ്റ്വേഡ് ഇത് പ്രസിദ്ധീകരിച്ചിട്ടുണ്ട്.
മസ്തിഷ്കാഘാതത്തെതുടർന്ന് പുണെയിൽ അന്തരിച്ചു.
നാടകങ്ങൾ ഉദ്ധ്വസ്ഥ ധർമശാല അന്തർയാത്ര ചാണക്യ വിഷ്ണുഗുപ്ത രാസ്തേ സത്യശോധക് അവലംബം ↑ {{ cite news }} : Check date values in: | accessdate= and | date= ( help ) ↑
ഗോവിന്ദ് പൻസാരെ ഇംഗ്ലീഷ് വിലാസം https://ml.wikipedia.org/wiki/Govind_Pansare
മഹാരാഷ്ട്ര സ്വദേശിയായ ഒരു രാഷ്ട്രീയ പ്രവർത്തകനും ഗ്രന്ഥകാരനും കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ (CPI) മുതിർന്ന നേതാവും ബുദ്ധിജീവിയുമായിരുന്ന വ്യക്തിയാണ് ഗോവിന്ദ് പൻസാരെ ( Marathi : गोविंद पानसरे ) (26 November 1933 - 20 February 2015).
പതിനേഴാം നൂറ്റാണ്ടിലെ മഹാരാഷ്ട്ര ഭരണാധികാരിയായിരുന്ന ശിവജിയെക്കുറിച്ച് രചിച്ച ആരായിരുന്നു ശിവജി?
എന്ന അദ്ദേഹത്തിന്റെ പുസ്തകം ജനപ്രീതി നേടിയിരുന്നു.
ഈ പുസ്തക രചന കാരണം വർഗ്ഗീയ തീവ്രവാദികളിൽ നിന്ന് അദ്ദേഹം ഭീഷണി നേരിട്ടിരുന്നു.
ആറു ദശാബ്ദത്തിലേറെ കാലം മഹാരാഷ്ട്രയിലെ തൊഴിലാളികളുടെയും സാമാന്യ ജനങ്ങളുടെയും നിരവധി സമരങ്ങൾക്ക് അദ്ദേഹം നേതൃത്വം നൽകിയിരുന്നു.
സി.പി.ഐ ദേശീയ കൺട്രോൾ കമ്മീഷൻ സെക്രട്ടറി, സംസ്ഥാന സെക്രട്ടറി എന്നീ സ്ഥാനങ്ങൾ ദീർഘകാലം വഹിച്ചിട്ടുണ്ട്.
കോൽഹാപൂരിലെ കോൾവിരുദ്ധ സമരത്തിൽ പൻസാരെ വഹിച്ച നേതൃത്വപരമായ പങ്ക് കോർപ്പറേറ്റുകൾക്കിടയിൽ അദ്ദേഹത്തിന് ശത്രുതയുണ്ടാക്കിയിരുന്നു.
മഹാരാഷ്ട്രയിലെ തീവ്രവാദ വിരുദ്ധ സ്ക്വാഡിന്റെ തലവൻ ഹേമന്ത്‌ കാക്കറെയുടെ വധത്തിന്റെ ഉള്ളറകൾ തുറന്നുകാണിക്കുന്ന ‘ ഹു കിൽഡ്‌ കാക്കറെ ? ’
എന്ന പുസ്തകം ജനശ്രദ്ധയിൽ കൊണ്ടുവരുന്നതിനും അദ്ദേഹം മുൻകൈ എടുത്തതും വർഗീയ തീവ്രവാദികൾക്ക് അദ്ദേഹത്തോട് ശത്രുതയുണ്ടാക്കി.
2015 ഫെബ്രുവരി 16ന് അദ്ദേഹത്തെയും ഭാര്യയേയും കൊലയാളികൾ വെടിവെച്ചുകൊല്ലാൻ ശ്രമിക്കുകയും ഗുരുതരമായി പരിക്കേറ്റ അദ്ദേഹം ഫെബ്രുവരി 20ന് മരണപ്പെടുകയും ചെയ്തു.
കൊലപാതകത്തിന് ഏഴു മാസങ്ങൾക്ക് ശേഷം ഹിന്ദുത്വ തീവ്രവാദ സംഘടനയായ സനാതൻ സൻസ്തയുടെ പ്രവർത്തകർ കൊലപാതകക്കേസിൽ അറസ്റ്റിലായി.
കൃതികൾ ആരായിരുന്നു ശിവജി?
- മലയാള പരിഭാഷ- കെ ദിലീപ്, പ്രഭാത് ബുക്ക്സ് ഹു കിൽഡ്‌ കാക്കറെ ?
അവലംബം ↑ ↑ ↑ ↑ ↑ ↑ ↑ http://www.mangalam.com/print-edition/india/360848 ↑ ↑ http://www.deshabhimani.com/news-national-all-latest_news-500889.html%5Bപ്രവർത്തിക്കാത്ത+കണ്ണി%5D
ഗ്ലോറിയ മജിഗ-കമോട്ടോ ഇംഗ്ലീഷ് വിലാസം https://ml.wikipedia.org/wiki/Gloria_Majiga-Kamoto
മലാവിയൻ കമ്മ്യൂണിറ്റി ഡെവലപ്‌മെന്റ് ഓഫീസറും പരിസ്ഥിതി പ്രവർത്തകയുമാണ് ഗ്ലോറിയ മജിഗ-കമോട്ടോ (ജനനം: 1991).
2019-ൽ മലാവിയിൽ ഒറ്റത്തവണ ഉപയോഗിക്കാവുന്ന പ്ലാസ്റ്റിക്കുകൾ ഇറക്കുമതി ചെയ്യുന്നതിനും നിർമ്മിക്കുന്നതിനും വിതരണം ചെയ്യുന്നതിനുമുള്ള ദേശീയ നിരോധനം നടപ്പാക്കുന്നതിന് വേണ്ടി വാദിച്ച അവളുടെ പ്രവർത്തനത്തിനുള്ള അംഗീകാരമായി ആഫ്രിക്കയ്‌ക്കുള്ള 2021 ഗോൾഡ്‌മാൻ പാരിസ്ഥിതിക സമ്മാനം അവർക്ക് ലഭിച്ചു.
ഏകദേശം 1991-ൽ മലാവിയിലാണ് ഗ്ലോറിയ ജനിച്ചത്.
അവൾ മലാവിയൻ എലിമെന്ററി, സെക്കൻഡറി സ്കൂളുകളിൽ പഠിച്ചു.
അവർ മലാവി സർവകലാശാലയിൽ നിന്ന് ബിരുദം നേടിയിട്ടുണ്ട്.
കാനൻ കോളിൻസ് എജ്യുക്കേഷണൽ ലീഗൽ അസിസ്റ്റൻസ് ട്രസ്റ്റിൽ നിന്നുള്ള സ്കോളർഷിപ്പിൽ ലണ്ടൻ യൂണിവേഴ്സിറ്റിയിലെ മാസ്റ്റർ ഓഫ് ലോസ് ഡിഗ്രി പ്രോഗ്രാമിൽ അവർ ചേർന്നു.
ബിരുദാനന്തര ബിരുദ പഠനത്തിന് ശേഷം, ഗ്ലോറിയയെ മലാവിയുടെ സാമ്പത്തിക തലസ്ഥാനമായ ബ്ലാന്ടയറിന്റെ പ്രാന്തപ്രദേശമായ ലിംബെ ആസ്ഥാനമായുള്ള ഒരു സർക്കാരിതര സ്ഥാപനമായ സെന്റർ ഫോർ എൻവയോൺമെന്റൽ പോളിസി ആൻഡ് അഡ്വക്കസി (സിഇപിഎ) നിയമിച്ചു.
ആടുകൾക്കും മറ്റ് കന്നുകാലികൾക്കുമായി ഒരു "പാസ്-ഓൺ" പ്രോഗ്രാം ഉൾപ്പെടുന്ന "സുസ്ഥിര കാർഷിക ലീഡ് ഫാർമർ പ്രോജക്റ്റിന്റെ" ചുമതല അവളെ ഏൽപ്പിച്ചു.
പരിപാടി ഒരു കർഷകന് ഒരു പെൺ ആടിനെ സമ്മാനിച്ചു.
ആ പെൺ ആട് ഒരു ആട്ടിൻകുട്ടിയെ പ്രസവിച്ചാൽ, കർഷകർ ആടിനെ അടുത്ത കർഷകന് കൈമാറും.
കൂട്ടത്തിലെ എല്ലാ കർഷകർക്കും ആടുകൾ ഉണ്ടാകുന്നതുവരെ.
എന്നാൽ, ആസൂത്രണം ചെയ്തതുപോലെ പരിപാടി പുരോഗമിക്കുന്നില്ല.
മലാവിയൻ നാട്ടിൻപുറങ്ങളിൽ ചിതറിക്കിടക്കുന്ന പ്ലാസ്റ്റിക് മാലിന്യം അകത്താക്കിയതിനാൽ ചില കർഷകർക്ക് അവരുടെ ആടുകളെ നഷ്ടപ്പെട്ടു.
ഒറ്റത്തവണ മാത്രം ഉപയോഗിക്കാവുന്ന പ്ലാസ്റ്റിക്കിന്റെ ഇറക്കുമതി, നിർമ്മാണം, വിതരണം എന്നിവ നിരോധിക്കുന്ന നിയമം മലാവിയിൽ 2015-ൽ പാസാക്കിയിട്ടുണ്ട്.
എന്നാൽ, നിയമം നടപ്പാക്കിയില്ല.
മലാവിയിലെ പ്ലാസ്റ്റിക് നിർമ്മാതാക്കളുമായി സിവിൽ സംഭാഷണം നടത്താൻ ഗ്ലോറിയയും അവളുടെ സഹ പരിസ്ഥിതി പ്രവർത്തകരും നടത്തിയ ശ്രമങ്ങൾ നിരസിക്കപ്പെട്ടു.
2016 ലെ കണക്കനുസരിച്ച്, മലാവിയൻ പ്ലാസ്റ്റിക് നിർമ്മാതാക്കൾ പ്രതിവർഷം 75,000 ടൺ പ്ലാസ്റ്റിക് ഉത്പാദിപ്പിക്കുന്നു.
ഇതിൽ 80 ശതമാനവും ഒറ്റത്തവണ ഉപയോഗമായിരുന്നു.
അത് പുനരുപയോഗം ചെയ്യാൻ പ്രയാസമാണ്.
പ്ലാസ്റ്റിക് മാലിന്യങ്ങൾ ജലപാതകൾ അടഞ്ഞുകിടക്കുന്നതിനാൽ കന്നുകാലികൾ തിന്നുതീർക്കുമ്പോൾ ചില മൃഗങ്ങൾ ചത്തൊടുങ്ങുന്നു.
ഒറ്റത്തവണ മാത്രം ഉപയോഗിക്കാവുന്ന പ്ലാസ്റ്റിക്കിന്റെ നിരോധനത്തെ ചോദ്യം ചെയ്ത് പ്ലാസ്റ്റിക് നിർമ്മാതാക്കളുടെ സംഘടന സർക്കാരിനെതിരെ കേസെടുത്തു.
കീഴ്ക്കോടതികളിൽ അവർ വിജയിച്ചുവെങ്കിലും കേസ് രാജ്യത്തെ സുപ്രീം കോടതിയിൽ അപ്പീൽ ചെയ്തു.
രാജ്യത്തെ "പ്ലാസ്റ്റിക് പ്രശ്നം" ഉയർത്തിക്കാട്ടുന്നതിനായി ഗ്ലോറിയയും അവളുടെ സഹ പരിസ്ഥിതി പ്രവർത്തകരും പൊതു പ്രകടനങ്ങൾ സംഘടിപ്പിച്ചു.
മലാവി ഗവൺമെന്റ് നിയോഗിച്ച ഒരു പഠനം, സബ്-സഹാറൻ ആഫ്രിക്കയിലെ മറ്റേതൊരു രാജ്യത്തേക്കാളും പ്രതിശീർഷ പ്ലാസ്റ്റിക് മാലിന്യങ്ങൾ രാജ്യത്ത് ഉൽപ്പാദിപ്പിക്കുന്നതായി രേഖപ്പെടുത്തിയിട്ടുണ്ട്.
അഞ്ച് വർഷത്തിനിടെ, കോടതി കേസ് മലാവിയിലെ സുപ്രീം കോടതിയിലെത്തി.
സിംഗിൾ യൂസ് പ്ലാസ്റ്റിക്കിന്റെ (60 മൈക്രോണുകളോ അതിൽ കുറവോ) നിർമ്മാണം, വിപണനം, വിൽപ്പന, ഉപയോഗം എന്നിവ മലാവിയിൽ നിയമവിരുദ്ധമാണെന്ന് 2019 ജൂലൈയിൽ സുപ്രീം കോടതി വിധിച്ചു.
2019 മുതൽ, മൂന്ന് ഫാക്ടറികൾ അടച്ചുപൂട്ടുകയും നാലാമത്തേത് അതിന്റെ നിർമ്മാണ ഉപകരണങ്ങൾ കണ്ടുകെട്ടുകയും ചെയ്തു.
ഗ്ലോറിയ മജിഗ–കമോട്ടോ ഒരു മകന്റെ അമ്മയാണ്.
അവലംബം പുറംകണ്ണികൾ Goldman Prize 2021: Gloria Majiga-Kamoto battled against single use plastic in Malawi and won Archived 2021-07-30 at the Wayback Machine As of 15 June 2021.
Winners of the Goldman Environmental Prize In 2021 Archived 2022-03-13 at the Wayback Machine
ഗർഷോം
പി.ടി. കുഞ്ഞുമുഹമ്മദ് സംവിധാനം ചെയ്ത 1999 -ൽ പുറത്തിറങ്ങിയ ഇന്ത്യൻ മലയാള ചല ചിത്രമാണ് ഗർഷോം .
ചിത്രത്തിൽ ഉർവശി , മുരളി , മധു , സിദ്ദിഖ് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
രമേശ് നാരായണന്റെ സംഗീതസംവിധാനത്തിലുള്ള ഗാനങ്ങൾ രചിച്ചിരിക്കുന്നത് പ്രശസ്ത ഗാനരചയിതാവ് റഫീഖ് അഹമ്മദാണ് .
റഫീഖ് അഹമ്മദ് ഗാനം രചിച്ച ആദ്യത്തെ ചലച്ചിത്രമാണ് ഗർഷോം.
അഭിനേതാക്കൾ ഉർവശി മുരളി മധു സിദ്ദിഖ് ബേബി ഹെൻസി മാസ്റ്റർ സിദ്ധാർത്ഥ് ശ്രീകുമാർ ബീന ആന്റണി ഇർഷാദ് വി കെ ശ്രീരാമൻ വത്സല മേനോൻ ജിജോയ് രാജഗോപാൽ ശബ്‌ദട്രാക്ക് ഇല്ല.
ഗാനം ഗായകർ വരികൾ നീളം (m: ss) 1 "ഏത് കാളരാത്രികൾക്കും" ഹരിഹരൻ റഫീഖ് അഹമ്മദ് 2 "പറയാൻ മറന്ന" [M] ഹരിഹരൻ റഫീഖ് അഹമ്മദ് 3 "പറയാൻ മറന്ന" [F] കെ എസ് ചിത്ര റഫീഖ് അഹമ്മദ് അംഗീകാരങ്ങൾ അവലംബം ബാഹ്യ ലിങ്കുകൾ Garshom ഇന്റർനെറ്റ് മൂവി ഡാറ്റാബേസിൽ
ജോൺ ആലുങ്കൽ ഇംഗ്ലീഷ് വിലാസം https://ml.wikipedia.org/wiki/John_Alunkal
ഒരു മലയാളസാഹിത്യകാരനായിരുന്നു ജോൺ ആലുങ്കൽ .
35 നോവലുകളും 60 ൽ പരം ചെറുകഥകളും ഹിന്ദി വ്യാകരണ ഗ്രന്ഥങ്ങളും ബാലസാഹിത്യകൃതികളും അദ്ദേഹം രചിച്ചിട്ടുണ്ട്.
പുഴമാത്രം മാറിയില്ല എന്ന നോവലിന് മാമൻ മാപ്പിള അവാർഡ് ലഭിച്ചിരുന്നു.
നാടകങ്ങളിലും സിനിമകളിലും അഭിനയിച്ചിട്ടുണ്ട്.
1938-ൽ കോട്ടയം ജില്ലയിലെ പാമ്പാടിയിലാണ് ജോൺ ആലുങ്കൽ ജനിച്ചത്.
മണർകാട് സെന്റ് മേരീസ് ഹൈസ്കൂൾ അദ്ധ്യാപകനായിരുന്നു.
ഭാര്യ പാമ്പാടി വേലിക്കകത്ത് തങ്കമ്മ.
മക്കൾ മിനി, അനു, നിർമ്മല, ജോബി.
2017 ഒക്ടൊബർ 6 തിയതി 80 ആമത്തെ വയസിൽ നിര്യാതനായി.
മുപ്പത്തിയഞ്ച് നോവലുകൾ പ്രസിദ്ധപ്പെടുത്തിയിട്ടുണ്ട്.
സാധാരണക്കാരുടെ ജീവിതം അടിസ്ഥാനമാക്കിയുള്ള  ഇദ്ദേഹത്തിന്റെ കൃതികളിൽ വ്യക്തി ബന്ധങ്ങളും സാമൂഹികബന്ധങ്ങളും തമ്മിലുള്ള സംഘർഷങ്ങൾ മുഖ്യപ്രതിപാദ്യവിഷയമാകുന്നു.
അദ്ദേഹത്തിന്റെ കൃതികളിൽ പലതും ചലച്ചിത്രങ്ങളായിട്ടുണ്ട്.
ഊതിക്കാച്ചിയ  പൊന്ന് മുത്തോട് മുത്ത് നിഴൽ മൂടിയ നിറങ്ങൾ വീണ്ടും ചലിക്കുന്ന ചക്രം പുഴ മാത്രം മാറിയില്ല ചെകുത്താൻ തുരുത്ത് മരിച്ചിട്ടും മരിക്കാത്തവൾ അവൾ ഒരു വിലാസിനി വഴിപിരിഞ്ഞ പറവകൾ ഈണം മാറിയ ഗാനം പ്രേമതീർത്ഥം വഴി മറന്ന യാത്ര താളം തെറ്റിയ തിരകൾ എന്റ ഭാര്യ രാധിക മഴവില്ല് തെളിഞ്ഞപ്പോൾ സിന്ദൂര കുരുവി പുലരിയിലൊരു പൂമഴ ഉദയരാഗം സ്ത്രീ കുങ്കുമസന്ധ്യ അകലെ ഒരു ദീപം മനസ്സിലൊരു മലർവാടി മകരനിലാവ് സിനിമയായ കൃതികൾ സിനിമയായ വർഷം ഊതിക്കാച്ചിയ പൊന്ന് 1981 മുത്തോട് മുത്ത് 1984 നിഴൽ മൂടിയ നിറങ്ങൾ 1983 വീണ്ടും ചലിക്കുന്ന ചക്രം 1984 പുഴ മാത്രം മാറിയില്ല -- പുരസ്കാരങ്ങൾ
മാമ്മൻമാപ്പിള അവാർഡ് - പുഴമാത്രം മാറിയില്ല അവലംബം ↑ ↑ സാഹിത്യകൃതികളുടെ ശ്രദ്ധേയമായ ചലച്ചിത്രാവിഷ്കാരങ്ങൾ, മലയാളസംഗീതം ഇൻഫോ.
കോം വെബ്സൈറ്റ്
മൊയ്തു പടിയത്ത്
മലയാളത്തിലെ ജനപ്രിയ നോവലിസ്റ്റുകളിൽ ഒരാളാണ് മൊയ്തു പടിയത്ത് (28 മേയ് 1931 - 1989 ജനുവരി 11) .
തിരക്കഥാകൃത്തും മലയാള സംവിധായകനുമായിരുന്നു ഇദ്ദേഹം.
മുസ്ലിം ജീവിതത്തെ ഇതിവൃത്തമാക്കിയവയാണ് മൊയ്തു പടിയത്തിന്റെ രചനകളിലേറെയും.
നോവൽ, ചെറുകഥ എന്നീ സാഹിത്യ വിഭാഗങ്ങളിലായി എഴുപതോളം പുസ്തകങ്ങൾ അദ്ദേഹം പ്രസിദ്ധീകരിച്ചിട്ടുണ്ട്.
തൃശൂർ ജില്ലയിലെ കൊടുങ്ങല്ലൂർ പട്ടണത്തിനടുത്തുള്ള എറിയാട് ഗ്രാമത്തിൽ, പടിയത്ത് പുത്തൻകാട്ടിൽ അബ്ദുൽ കരീമിന്റെയും അയ്യാരിൽ ചക്കപ്പൻചാലിൽ കുഞ്ഞിബീപാത്തുവിന്റെയും മൂത്ത മകനായി 1931 മെയ് 28 നാണ് അദ്ദേഹം ജനിച്ചത്.
കൊടുങ്ങല്ലൂർ ബോയ്സ് ഹൈസ്‌കൂളിൽ വിദ്യാർഥിയായിരുന്ന കാലത്തു തന്നെ മൊയ്തു പടിയത്ത് സാഹിത്യ രചനയ്ക്ക് തുടക്കം കുറിച്ചിരുന്നു.
അച്ചടിമഷി പുരണ്ട ആദ്യ കഥ ബീവിയുടെ കത്ത് ആയിരുന്നു.
കൊടുങ്ങല്ലൂരിലെ ദേവീ ബുക്ക്സ്റ്റാൾ, എച്ച് സി പബ്ലിക്കേഷൻ, ബി.കെ.എം.ചമ്പക്കുളം, ആമിനാബുക്ക്സ്റ്റാൾ തൃശൂർ, ശ്രീ നരസിംഹ വിലാസം ബുക്ക്സ്റ്റാൾ തുടങ്ങിയ പ്രസാധകരാണ് മൊയ്തു പടിയത്തിൻറെ ആദ്യകാല രചനകൾ പ്രസിദ്ധീകരിച്ചവർ.
1955-ൽ മാതൃഭൂമി ആഴ്ചപ്പതിപ്പ് പ്രഖ്യാപിച്ച ചെറുകഥാ മത്സരത്തിലേക്ക്  ഒരു കഥയെഴുതാനിരുന്ന അദ്ദേഹം എഴുതിത്തുടങ്ങിയപ്പോൾ  കഥയുടെ പരിധി വിട്ട് നോവലായിത്തീരുകയായിരുന്നു.
അങ്ങനെയാണ് 'ഉമ്മ എന്ന ആദ്യ നോവലിന്റെ പിറവി.
1955 ൽ ആദ്യ നോവലായ ഉമ്മ പ്രസിദ്ധീകരിക്കുകയും 1960 ൽ അത് സിനിമയാകുകയും ചെയ്തു.
മലയാള രാജ്യം, കൗമുദി തുടങ്ങിയ ആനുകാലികങ്ങളിൽ അദ്ദേഹത്തിന്റെ കഥകൾ പ്രസിദ്ധീകരിച്ചു വന്നിട്ടുണ്ട്.
മുസ്ലീം കുടുംബങ്ങളിലെ  അമ്മായിയമ്മ-മരുമകൾ പ്രശ്നം, സഹോദരിയുടെ വിവാഹമോചനം, ഒന്നിലധികം പങ്കാളികൾ തുടങ്ങിയ വിഷയങ്ങൾ ഉൾക്കൊള്ളുന്ന കുടുംബചരിത്രത്തിൽ നിന്നുള്ള കഥകൾ പ്രമേയമാക്കി നോവലുകൾ രചിച്ചു.
കുഞ്ചാക്കോയുടെ ഉദയാ സ്റ്റുഡിയോയുടെ ബാനറിൽ തന്റെ വിവാദ നോവൽ ഉമ്മ ചലച്ചിത്രമാക്കി.
കുട്ടിക്കുപ്പായം , കുപ്പിവള , യത്തീം , മൈലാഞ്ചി, മണിയറ, മണിത്താലി തുടങ്ങി നിരവധി ചിത്രങ്ങളുടെ കഥയെഴുതി.
ഭൂരിഭാഗം ചിത്രങ്ങളും വാണിജ്യ വിജയം നേടി.
അല്ലാഹു അക്ബർ എന്ന പേരിൽ ഒരു സിനിമ അദ്ദേഹം സംവിധാനം ചെയ്തു.
ഇബിലീസുകൾ മേയുന്ന ദുനിയാവാണ് അവാസനാമായി എഴുതിയത്.
അദ്ദേഹത്തിന്റെ മകൻ സിദ്ദിഖ് ഷമീർ അതേ രംഗത്ത് പിന്തുടർന്നു.
മുതിർന്ന ചലച്ചിത്ര സംവിധായകൻ കമലും നടൻ ബഹദൂറും പടിയത്തിന്റെ ബന്ധുക്കളാണ്.
പ്രധാന കൃതികൾ ആചാരങ്ങളെ മാറിക്കൊൾക (1960) ഉമ്മ (1961) ഉമിത്തീയ് (1962) വിക്രമാദിത്യകഥകൾ (1962) വെള്ളിപ്പൂക്കൾ (1962) വെള്ളിനിലാവ് (1962) മുൾച്ചെടി (1962, തൂലികാനാമം, പടിയത്ത്) തെന്നലുകൾ (1962) വെളുത്ത പിശാച് വിലയിടിഞ്ഞ നാണയങ്ങൾ (1962) തെരുവിലെ പുഷ്‌പം (1963) സ്നേഹമില്ലാത്ത ലോകം (1966) അറിയപ്പെടാത്ത രഹസ്യം (1962) കണ്ണാടി മാളിക (1962) ഫിറൗൻ എന്ന പഹയൻ (1962) കണ്ണീർപ്പന്തൽ (1964, കുട്ടിക്കുപ്പായം എന്ന പേരിൽ സിനിമയായി) അടങ്ങാത്ത ദാഹം (1965, തങ്കക്കുടം എന്ന പേരിൽ സിനിമ) കുപ്പിവള (1965) കല്യാണപ്പന്തലിൽ നിന്നും ഒരു ഘാതകൻ ശിവസേന (1967) യത്തീം (1968) ചോരക്കണ്ണുകൾ (1968) അത്ഭുതങ്ങൾ വിതയ്ക്കുന്ന കരങ്ങൾ (1968) അവസാനത്തെ കാഴ്ച്ച (1968) ഫോക്ക് ലാൻഡ് റോഡ് (1968) ധ്രുവസംഗമം അഗ്നിപർവ്വതങ്ങൾ (1970) പലിശയ്ക്കു പലിശ (1970) ഒരു കൊലപാതകത്തിൻറെ കഥ (1970) മുത്ത് (1970) ദേവത (1971) പടക്കം (1971) കുഞ്ഞാറ്റക്കിളി (പ്രസിദ്ധീകരണം 1973) വർണ്ണചിത്രം (1973) കരിനിഴൽ (1974) പ്രതികാരം (1972) ശുഭതാരം (1980) പതിവ്രതയായ വേശ്യ (1960, തൂലികാ നാമം, പടിയത്ത്) വേശ്യയുടെ സ്മരണിക (1959) നൂൽപ്പാലം (1977) മകൾക്ക് അമ്മ ആര് (1977) അമൃത് (1977) ചൂട് (1978) മുണ്ട് (1970) രക്തയക്ഷി (1970) ദുഃഖിതർ (1961) പുതിയ തലമുറ (1961) പെണ്ണുങ്ങൾ ഭരിക്കട്ടെ (1961) അറബിക്കഥകൾ നാലാം ഭാഗം (1969) ഇരുകാലി മൃഗം (1970) ചുഴലിക്കാറ്റ് (1971) വാടിക്കൊഴിഞ്ഞ ഒരു പനിനീർപ്പൂവ് (1965) റാഗിംഗ് ഒസ്സാപ്പെട്ടി (1968) ഇടിമുഴക്കങ്ങൾ (1966) കൊച്ചു റാബിയ താത്ത (1964) മധുവിധുവിൻറെ രാവുകൾ (1964) അനുഭവങ്ങളുടെ തീച്ചൂള (1960) സ്വർഗ്ഗഭൂമി (1979) സുബർക്കത്തിലെ ഹൂറി (1980) യുദ്ധം (1980, മൈലാഞ്ചി എന്ന പേരിൽ സിനിമയായി) കുറ്റം വിചിത്രം (1981, ചന്ദ്രിക ആഴ്ച്ചപ്പതിപ്പിൽ എഴുതിയ നോവൽ) ഭൂകമ്പം (1982) മണിത്താലി എന്ന പേരിൽ 1984 ൽ സിനിമയായി അപസ്വരങ്ങൾ (1982) അണുബോംബ്‌ (1982) മുത്തം, പൊൻമുത്തം (1983) അമ്പലം (1984) സൂഫിജ (1985) സുറുമ (1986) വെളുത്ത പിശാച് (1987) ഊറ്റം (1987) പത്തരമാറ്റ് തങ്കം (1987, മണിയറ എന്ന പേരിൽ സിനിമയായി) ഉയർത്തെഴുന്നേൽപ്പ് ( കാലം മാറി കഥ മാറി എന്ന പേരിൽ 1987 ൽ സിനിമയായി) മുഹൂർത്തം (1988) ഇബിലീസുകൾ മേയുന്ന ദുനിയാവ് (1989) ചലച്ചിത്രരംഗം വർഷം ചലച്ചിത്രം Credited as കുറിപ്പുകൾ നടൻ സഹസംവിധാനം അസിസ്റ്റന്റ് ക്യാമറാമാൻ കഥ തിരക്കഥ സംഭാഷണം 1960 ഉമ്മ Y 1964 കുട്ടിക്കുപ്പായം Y Y Y എം. കൃഷ്ണൻ നായർ 1965 കുപ്പിവള Y Y Y എസ്.എസ്. രാജൻ 1965 തങ്കക്കുടം Y Y Y എസ്.എസ്. രാജൻ 1977 യത്തീം Y Y Y എം. കൃഷ്ണൻ നായർ 1977 അല്ലാഹു അക്ബർ Y സംവിധാനം: മൊയ്തു പടിയത്ത് 1982 മൈലാഞ്ചി Y Y എം. കൃഷ്ണൻ നായർ 1983 മണിയറ Y Y എം. കൃഷ്ണൻ നായർ 1984 മണിത്താലി Y എം. കൃഷ്ണൻ നായർ 1987 കാലം മാറി കഥ മാറി Y അവലംബം [-] M3DB.
കോം പുറം കണ്ണികൾ geni.com-ൽ ബയോ myheritage.com-ൽ ബയോ ബ്ലോഗ്
ചന്ദ്രപൂർ ജില്ല
ഇന്ത്യൻ സംസ്ഥാനമായ മഹാരാഷ്ട്രയിലെ നാഗ്പൂർ ഡിവിഷനിലെ ഒരു ജില്ലയാണ് ചന്ദ്രപൂർ ജില്ല (മറാഠി ഉച്ചാരണം: [t͡ʃən̪d̪ɾəpuːɾ]).
മുമ്പ് ചന്ദ ജില്ല എന്നറിയപ്പെട്ടിരുന്നു.
1981-ൽ ഗഡ്ചിരോളി, സിറോഞ്ച തഹസീലുകളെ വേർപെടുത്തി ഗഡ്ചിരോളി ജില്ല സ്ഥാപിക്കുന്നതു വരെ ചന്ദ്രപൂർ ഇന്ത്യയിലെ ഏറ്റവും വലിയ ജില്ലയായിരുന്നു.
2011-ൽ ജില്ലയിലെ ജനസംഖ്യ 2,204,307 ആയിരുന്നു.
ചന്ദ്രപൂർ നഗരമാണ് ജില്ലാ ആസ്ഥാനം.
മഹാരാഷ്ട്രയിലെ സൂപ്പർ തെർമൽ പവർ സ്റ്റേഷൻ, വാർധ വാലി കൽക്കരിപ്പാടം എന്നിവ ഈ ജില്ലയിലാണ്.
ഈ ജില്ലയിൽ സിമന്റ് നിർമ്മാണത്തിനുള്ള അസംസ്കൃത വസ്തുവായ ചുണ്ണാമ്പുകല്ലിന്റെ വലിയ ശേഖരമുണ്ട്.
ഇന്ത്യയിലെ ഏറ്റവും വൃത്തിയുള്ള 10 നഗരങ്ങളിൽ ഒന്നാണ് ചന്ദ്രപൂർ.
ചപ്പാത്തി പ്രസ്ഥാനം ഇംഗ്ലീഷ് വിലാസം https://ml.wikipedia.org/wiki/Chapati_Movement ചപ്പാത്തി
1857-ലെ വിപ്ലവം ആരംഭിക്കുന്നതിനു കുറച്ചു ദിവസങ്ങൾക്കു മുമ്പ് ഉത്തരേന്ത്യൻ ഗ്രാമങ്ങളിൽ ലക്ഷക്കണക്കിന് ചപ്പാത്തികൾ കൈമാറ്റം ചെയ്യപ്പെട്ട സംഭവമാണ് ചപ്പാത്തി പ്രസ്ഥാനം (ഇംഗ്ലീഷ്:Chapati Movement) എന്നറിയപ്പെടുന്നത്.
ആരാണ് ഈ പ്രസ്ഥാനത്തിനു തുടക്കം കുറിച്ചതെന്നോ എവിടെയാണ് ഇതിന്റെ ഉത്ഭവമെന്നോ ആർക്കും അറിയില്ല.
അസാധാരണമാംവിധം ചപ്പാത്തി കൈമാറ്റം ചെയ്യപ്പെട്ടത് ബ്രിട്ടീഷുകാരെയും അത്ഭുതപ്പെടുത്തി.
ഇന്ത്യാക്കാർ എന്തോ നിഗൂഢ നീക്കം നടത്തുകയാണെന്നും ചപ്പാത്തിക്കുള്ളിൽ എന്തെങ്കിലും സന്ദേശങ്ങൾ ഒളിപ്പിച്ചു കടത്തുകയാണെന്നും ബ്രിട്ടീഷുകാർ സംശയിച്ചു.
പലയിടത്തും ചപ്പാത്തികൾ പിടികൂടി അന്വേഷണം ആരംഭിച്ചു.
എന്നാൽ അവയിൽ നിന്ന് യാതൊരുവിധ കുറിപ്പുകളും കണ്ടെത്താൻ കഴിഞ്ഞില്ല.
ചപ്പാത്തി കൈമാറ്റത്തിലൂടെ എന്താണ് ഇന്ത്യാക്കാർ ഉദ്ദേശിക്കുന്നതെന്ന കാര്യം നിഗൂഢമായി തുടർന്നു.
1857 ഫെബ്രുവരിയിലാണ് ചപ്പാത്തി പ്രസ്ഥാനം ബ്രിട്ടീഷുകാരുടെ ശ്രദ്ധയിൽപ്പെടുന്നത്.
ഉത്തരേന്ത്യയിലെ ഓരോ ഗ്രാമവാസിയും ആയിരക്കണക്കിനു ചപ്പാത്തികൾ വീതം കൈമാറ്റം ചെയ്യുന്നതായി അവർ കണ്ടെത്തി.
ചപ്പാത്തി കൈമാറ്റം
കാട്ടിൽ നിന്നു വരുന്ന ഒരാൾ ഗ്രാമത്തിലെ കാവൽക്കാരന് ഒരു ചപ്പാത്തി നൽകുകയും നാലോ അഞ്ചോ ചപ്പാത്തിയുണ്ടാക്കി അടുത്ത ഗ്രാമത്തിൽ വിതരണം ചെയ്യണമെന്ന് പറയുകയും ചെയ്യുന്നു.
തലപ്പാവിൽ ഒളിപ്പിച്ചുവച്ച ചപ്പാത്തികളുമായി കാവൽക്കാരൻ തൊട്ടടുത്തുള്ള ഗ്രാമത്തിലേക്കു പോകുന്നു.
ഇങ്ങനെ നിരവധി ആളുകളിലൂടെ ലക്ഷക്കണക്കിനു ചപ്പാത്തികൾ കൈമാറ്റം ചെയ്യപ്പെട്ടുകൊണ്ടിരുന്നു.
ബ്രിട്ടീഷുകാർ തന്നെയാണ് ഇതൊക്കെ ചെയ്യുന്നതെന്ന് ചിലർ വിശ്വസിച്ചു.
അസാധരണമായി നടക്കുന്ന ഈ ചപ്പാത്തി കൈമാറ്റം കൊണ്ട് എന്താണ് ഉദ്ദേശിക്കുന്നതെന്ന് മനസ്സിലാക്കുവാൻ ബ്രിട്ടീഷുകാർ ശ്രമിച്ചുകൊണ്ടിരുന്നു.
പോലീസ് സ്റ്റേഷനുകളിൽ പോലും ചപ്പാത്തികൾ എത്തിയത് അവരെ കൂടുതൽ പരിഭ്രാന്തരാക്കിയെന്ന് 1857 മാർച്ച് 5-ന് പുറത്തിങ്ങിയ ദ ഫ്രണ്ട് ഓഫ് ഇന്ത്യ പത്രം റിപ്പോർട്ട് ചെയ്തു.
ഫറൂർഖാബാദ് , ഗൂർഗാവോൺ , ഔദ് , റോഹിൽഖണ്ഡ് , ഡെൽഹി എന്നിങ്ങനെ പല സ്ഥലങ്ങളിലും ചപ്പാത്തി കൈമാറ്റം വ്യാപകമായി നടന്നു.
അക്കാലത്ത് നിലവിലുണ്ടായിരുന്ന ബ്രിട്ടീഷ് മെയിൽ സംവിധാനത്തെക്കാൾ വേഗത്തിലാണ് ചപ്പാത്തികൾ കൈമാറ്റം ചെയ്യപ്പെട്ടത്.
ചില സ്ഥലങ്ങളിൽ ചപ്പാത്തിയോടൊപ്പം താമരയും ആട്ടിറച്ചിയും കൂടി കൈമാറ്റം ചെയ്യപ്പെട്ടിരുന്നു.
നിഗമനങ്ങൾ
അസാധരണമാംവിധം ചപ്പാത്തികൾ കൈമാറുന്നതിലൂടെ ഇന്ത്യാക്കാർ തീർച്ചയായും എന്തെങ്കിലും സന്ദേശങ്ങൾ കൈമാറുകയാണെന്ന് ബ്രിട്ടീഷുകാർ നിഗമനത്തിലെത്തി.
നൂറ്റാണ്ടുകളായി ഇന്ത്യ ഭരിക്കുന്ന ബ്രിട്ടീഷുകാർക്കെതിരെ ജീവൻ ത്യജിച്ചും പോരാടണമെന്ന സന്ദേശമാണ് ചപ്പാത്തി പ്രസ്ഥാനത്തിലൂടെ ആഹ്വാനം ചെയ്യപ്പെട്ടതെന്നു കരുതുന്നു.
ഹിന്ദുവായാലും മുസ്ലീമായാലും കഴിക്കുന്ന ഭക്ഷണം ഒന്നുതന്നെയാണെന്നും എല്ലാവരുടെയും ചോരയ്ക്ക് ഒരേ നിറമാണെന്നും എല്ലാവരും ഒരുമിച്ച് നിന്ന് ബ്രിട്ടീഷുകാർക്കെതിരെ പോരാടണമെന്നുമുള്ള ആഹ്വാനമായും കരുതുന്നു.
ബ്രിട്ടീഷുകാർക്ക് ഭക്ഷണം പോലും വിട്ടുകൊടുക്കില്ല എന്ന പ്രഖ്യാപനമായും ഇത് വിലയിരുത്തപ്പെടുന്നു.
ചപ്പാത്തി പ്രസ്ഥാനം ശക്തമായിരുന്ന അതേവർഷം (1857) മേയ് മാസത്തിൽ ബ്രിട്ടീഷുകാർക്കെതിരെ വിപ്ലവം പൊട്ടിപ്പുറപ്പെട്ടു.
ജോസഫ് മുണ്ടശ്ശേരി ഇംഗ്ലീഷ് വിലാസം https://ml.wikipedia.org/wiki/Joseph_Mundassery
ജോസഫ് മുണ്ടശ്ശേരി അഥവാ മുണ്ടശ്ശേരി മാസ്റ്റർ മലയാളത്തിലെ സാഹിത്യകാരനും സാഹിത്യനിരൂപകനുമായിരുന്നു.
എം.എസ് നമ്പൂതിരിപ്പാടിന്റെ മന്ത്രിസഭയിൽ വിദ്യാഭ്യാസമന്ത്രിയായി സേവനം അനുഷ്ഠിച്ചു .
കേരളത്തിലെ വിവാദപരമായ വിദ്യാഭ്യാസ പരിഷ്കരണനിയമത്തിന്റെ സ്രഷ്ടാവ് എന്ന നിലയിൽ പ്രശസ്തനാണ്.
സ്വകാര്യവിദ്യാഭ്യാസ സ്ഥാപനങ്ങളെ ദേശസാൽക്കരിക്കുവാൻ ഉദ്ദ്യേശിച്ച ഈ നിയമം വിമോചന സമരത്തിനും ഇ.
എം.എസ്. മന്ത്രിസഭയുടെ പതനത്തിനും വഴിതെളിച്ചു.
തൃശ്ശൂരിലെ കണ്ടശ്ശാംകടവിൽ 1903 ജൂലൈ 17 നു ജനിച്ചു.
കണ്ടശ്ശാംകടവിലെ പ്രാഥമിക വിദ്യാഭ്യാസത്തിനുശേഷം അദ്ദേഹം ഊർജ്ജതന്ത്രത്തിൽ ബിരുദവും പിന്നീട് സംസ്കൃതത്തിലും മലയാളത്തിലും ബിരുദാനന്തര ബിരുദവും കരസ്ഥമാക്കി.
അദ്ധ്യാപന പദവികൾ
1952 വരെ തൃശ്ശൂരിലെ സെന്റ് തോമസ് കലാലയത്തിൽ അന്യഭാഷാ വിഭാഗത്തിന്റെ തലവനായിരുന്നു.
തൃശ്ശൂർ അദ്ധ്യാപക പരിശീലന കേന്ദ്രത്തിൽ വിശിഷ്ട പ്രധാനാദ്ധ്യാപകനായും കേരള സർവകലാശാല , തിരുവിതാംകൂർ സർവകലാശാല , മദ്രാസ് സർവ്വകലാശാല എന്നിവയിൽ സെനറ്റ് അംഗമായും മദ്രാസ് ഗവർണ്മെന്റിന്റെ മലയാളം പഠനവിഭാഗത്തിന്റെ ചെയർമാനായും പ്രവർത്തിച്ചിട്ടുണ്ട്.
മുണ്ടശ്ശേരിമാഷ് കൊച്ചി പ്രജാമണ്ഡലം വഴിയാണ് രാഷ്ട്രീയത്തിലേക്കു കടന്നു വന്നത്.
കൊച്ചി രാജ്യത്തിലെ അർത്തൂക്കരയിൽനിന്ന് 1948 ഇൽ അദ്ദേഹം നിയമസഭാ അംഗമായി തെരഞ്ഞെടുക്കപ്പെട്ടു.
പിന്നീട് ചേർപ്പിൽ നിന്ന് തിരു-കൊച്ചി നിയമസഭാ അംഗമായി 1954 -ൽ‍ തെരഞ്ഞെടുക്കപ്പെട്ടു .
1956 -ലെ കേരള സംസ്ഥാന പിറവിക്കു ശേഷം അദ്ദേഹം 1957 -ൽ മണലൂർ നിന്നു കേരള നിയമസഭയിലേക്ക് തിരഞ്ഞെടുക്കപ്പെടുകയും ഇ.
എം.എസ്. മന്ത്രിസഭയിൽ കേരളത്തിലെ ആദ്യത്തെ വിദ്യാഭ്യാസ മന്ത്രിയാവുകയും ചെയ്തു ( 1957 - 1959 ).
1970 -ൽ തൃശ്ശൂർ നിന്ന് വീണ്ടും നിയമസഭാംഗമായി തിരഞ്ഞെടുക്കപ്പെട്ടു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1957 മണലൂർ നിയമസഭാമണ്ഡലം ജോസഫ് മുണ്ടശ്ശേരി സി.പി.ഐ. സുകുമാരൻ പൊറ്റെക്കാട്ട് കോൺഗ്രസ് (ഐ.) 1951* തൃശ്ശൂർ ലോകസഭാമണ്ഡലം ഈയ്യുണ്ണി ചാലക്ക ഐ.എൻ.സി. ജോസഫ് മുണ്ടശ്ശേരി സ്വതന്ത്ര സ്ഥാനാർത്ഥി സി.പി.ഐ. തിരുകൊച്ചി സംസ്ഥാനം അക്ഷരങ്ങളുടെ കളിത്തോഴനും സാമൂഹിക നേതാവും
ജോസഫ് മുണ്ടശ്ശേരിയും കേസരി എ. ബാലകൃഷ്ണപിള്ളയും എം.പി.പോളുമായിരുന്നു മലയാളത്തിലെ പ്രശസ്തമായ സാഹിത്യവിമർശകത്രയം.
1940കളിലെ പുരോഗമന സാഹിത്യ പ്രസ്ഥാനം അതിന്റെ സ്ഥാപനത്തിനും നിലനിൽപ്പിനും മുണ്ടശ്ശേരിയോട് കടപ്പെട്ടിരിക്കുന്നു.
രൂപഭദ്രതയെക്കുറിച്ചുള്ള തന്റെ വിവാദ സിദ്ധാന്തമവതരിപ്പിച്ച് മുണ്ടശ്ശേരി മലയാള സാഹിത്യത്തിലും മലയാളത്തിൽ അതുവരെ കേട്ടുകേൾവിയില്ലാത്ത വ്യാഖ്യാനശാസ്ത്രത്തിലും (hermeneutics) ഒരു പുതിയ ചരിത്രം കുറിച്ചു.
സഹിത്യവിമർശന രംഗത്ത് വിഗ്രഹഭഞ്ജ്കനയിരുന്ന മുണ്ടശ്ശേരിയുടെ ഗദ്യശൈലി ഓജസും പ്രസാദവും ഉള്ളതാണു.
പ്രഭാഷണപരതയായിരുന്നു ആ ശൈലിയുടെ  പ്രധന ദൗർബല്യം.
അദ്ദേഹത്തിന്റെ സിദ്ധാന്തമനുസരിച്ച് സാഹിത്യ സ്രഷ്ടാവിന്റെ കല്പിത ലക്‌ഷ്യങ്ങൾ എപ്പോഴും അറിഞ്ഞുകൊണ്ടുള്ള തെറ്റുകളിൽ എത്തിച്ചേരും.
മുണ്ടശ്ശേരിയുടെ മതമനുസരിച്ച് സാഹിത്യകാരനെ അവന്റെ കാലഘട്ടത്തിന്റെ വക്താവായി മാത്രമേ വിലയിരുത്താൻ കഴിയുകയുള്ളൂ.
1957 മുതൽ 1965 വരെ സമസ്തകേരള സാഹിത്യപരിഷത്തിന്റെ അദ്ധ്യക്ഷനായിരുന്നു.
കേരള സാഹിത്യ അക്കാദമിയുടെ സ്ഥാപക അംഗവമായിരുന്നു മുണ്ടശ്ശേരി.
കേരള സംഗീത നാടക അക്കാദമി രൂപവത്കരിക്കുന്നതിലും പ്രധാന പങ്കുവഹിച്ചു.
കേന്ദ്ര സാഹിത്യ അക്കാദമി അംഗമായിരുന്നു.
കുമാരനാശാൻ , കണ്ടത്തിൽ വർഗ്ഗീസ് മാപ്പിള , തുഞ്ചത്ത് എഴുത്തച്ഛൻ , തുടങ്ങിയവർക്ക് സ്മാരകങ്ങൾ നിർമ്മിക്കുന്നതിൽ മുണ്ടശ്ശേരി പ്രധാന പങ്കുവഹിച്ചു.
കേരളം, പ്രേക്ഷിതൻ, കൈരളി, നവജീവൻ , തുടങ്ങിയ പത്രങ്ങളുടെയും മംഗളോദയം എന്ന സാഹിത്യവാരികയുടെയും ലേഖകനായിരുന്നു മുണ്ടശ്ശേരി.
വിദ്യാഭ്യാസ വിചക്ഷണൻ
കേരളത്തിലെ എക്കാലത്തെയും വലിയ വിവാദങ്ങളിൽ ഒന്നായ വിദ്യാഭ്യാസ ബില്ലിന് അദ്ദേഹം രൂപം കൊടുത്തു.
സർവകലാശാലാ അദ്ധ്യാപകരുടെ മാഗ്നാകാർട്ട എന്നറിയപ്പെട്ട ഈ ബിൽ അദ്ധ്യാപകർക്ക് നിശ്ചിത സേവന കാലാവധി, മെച്ചമായ സേവന-വേതന വ്യവസ്ഥകൾ, തുടങ്ങിയവ വിഭാവനം ചെയ്തു.
വിമോചന സമരത്തിനു കാരണമായ ഈ ബിൽ കേരളത്തിലെ പ്രധാന സർവ്വകലാശാലകളുടെ സ്ഥാപനത്തിനു വഴിതെളിച്ചു.
തിരുവിതാംകൂർ സർവ്വകലാശാലയെ കേരള സർവ്വകലാശാലയായി പുനർനാമകരണം ചെയ്തു.
തൃശ്ശൂർ എഞ്ചിനീയറിംഗ് കോളേജ് , കൊല്ലത്തെ ടി.കെ.എം. എൻജിനീയറിങ്ങ് കോളേജ് എന്നിവയുടെ സ്ഥാപനത്തിൽ അദ്ദേഹം പ്രധാന പങ്കുവഹിച്ചു.
കൊച്ചിൻ ശാസ്ത്ര സാങ്കേതിക സർവകലാശാലയുടെ വൈസ് ചാൻസലർ ആയിരുന്നു അദ്ദേഹം.
മുണ്ടശ്ശേരിയുടെ വിദ്യാഭ്യാസ ബിൽ നിയമസഭയിൽ പരാജയപ്പെട്ടെങ്കിലും ബില്ലിലെ പ്രധാന ആശയങ്ങൾ തുടർന്നു വന്ന ഗവർണ്മെന്റുകൾ ചെറിയ മാറ്റങ്ങളോടെ നടപ്പാക്കി.
കൊച്ചി രാജാവ് അദ്ദേഹത്തിന് “സാഹിത്യ കുശലൻ“ എന്ന ബഹുമതി സമ്മാനിച്ചു.
1973 ഇൽ കേരള സാഹിത്യ അക്കാദമിയുടെ ഫെല്ലോ ആയി തിരഞ്ഞെടുക്കപ്പെട്ടു.
1974 -ൽ സോവിയറ്റ്‌‌ലാന്റ് നെഹ്റു അവാർഡ് ലഭിച്ചു.
ഏറെക്കാലം രോഗബാധിതനായിരുന്ന അദ്ദേഹം 74-ആം വയസ്സിൽ 1977 ഒക്ടോബർ 25 -നു അന്തരിച്ചു.
മുണ്ടശ്ശേരിയുടെ കൃതികൾ നോവലുകൾ
പ്രൊഫസർ, കൊന്തയിൽനിന്നു കുരിശിലേക്ക്, പാറപ്പുറത്തു വിതച്ച വിത്ത് സാഹിത്യ വിമർശനം
കാവ്യപീഠിക, മാനദണ്ഡം, മാറ്റൊലി, മനുഷ്യകഥാനുഗായികൾ, വായനശാലയിൽ (മൂന്നു വാല്യങ്ങൾ), രാജരാജന്റെ മാറ്റൊലി, നാടകാന്തം കവിത്വം, കരിന്തിരി, കുമാരനാശാന്റെ കവിത - ഒരു പഠനം, വള്ളത്തോളിന്റെ കവിത - ഒരു പഠനം, രൂപഭദ്രത, അന്തരീക്ഷം, പ്രയാണം, പാശ്ചാത്യ.
സാഹിത്യ സമീക്ഷ ചെറുകഥകൾ
സമ്മാനം, കടാക്ഷം, ഇല്ലാപ്പോലീസ് യാത്രാവിവരണങ്ങൾ ഒറ്റനോട്ടത്തിൽ, ചൈന മുന്നോട്ട് ആത്മകഥ
കൊഴിഞ്ഞ ഇലകൾ (ഭാഗം 1, 2) അവലംബം മുണ്ടശ്ശേരി.
ഓർഗ്ഗ് Archived 2006-11-07 at the Wayback Machine കേരള ഗവ‍ൺമെന്റ് Archived 2006-02-02 at the Wayback Machine
വിജ്ഞാനകോശം, 1971 പതിപ്പ്
ചാപ്പ
കൊച്ചി തുറമുഖത്തു 1962 വരെ നിലനിന്നിരുന്ന ഒരു സമ്പ്രദായമായിരുന്നു ചാപ്പ .
തൊഴിലവസരം വിഭജിക്കുന്നതിനുള്ള ഒരു നടപടിക്രമമായിരുന്നു ഇത്.
തൊഴിലിനായി കടപ്പുറത്തു കാത്തുനിൽക്കുന്ന ജനക്കൂട്ടത്തിലേക്കു സ്റ്റീവ്ഡോറുമാരുടെ കങ്കാണികൾ ചാപ്പ എന്നറിയപ്പെടുന്ന ലോഹ ടോക്കൻ വലിച്ചെറിയുകയും ഇത് ലഭിക്കുന്നവർക്കുമാത്രം തൊഴിലെടുക്കാൻ അവസരം ലഭിക്കുകയും ചെയ്യുമായിരുന്നു.
ചാപ്പ നേടുന്നതിനായി പരക്കം പായുകയും തമ്മിലടിക്കുകയും ചെയ്യുന്ന തൊഴിലാളികളെ വിനോദമെന്നവണ്ണം വീക്ഷിക്കുന്നതിന് കങ്കാണികളും മുതലാളിമാരും അവരുടെ കുടുംബവും വന്നുനിൽക്കാറുണ്ടായിരുന്നു.
പ്രാകൃതമായ സമ്പ്രദായത്തിനെതിരെ നിരവധി പ്രക്ഷോഭങ്ങൾ ഉണ്ടാകുകയും ഡോക്ക് ലേബർ ബോർഡ് നിലവിൽ വന്നതോടെ 1962-ൽ ഈ സമ്പ്രദായം അവസാനിക്കുകയും ചെയ്തു.
ഈ സമ്പ്രദായത്തെ ചിത്രീകരിക്കുന്ന ചാപ്പ എന്ന പേരിൽത്തന്നെയുള്ള ഒരു ചലച്ചിത്രവും മലയാളത്തിൽ പുറത്തിറങ്ങിയിട്ടുണ്ട്.
പി.എ. ബക്കറാണ് ഇതിന്റെ സംവിധായകൻ.
ചാപ്പക്കെതിരെയുള്ള സമരങ്ങൾ
ചാപ്പ സമ്പ്രദായത്തിനെതിരെ കൊച്ചിൻ പോർട്ട് കാർഗോ ലേബർ യൂണിയന്റെ നേതൃത്വത്തിൽ 1953 ജൂലൈയിൽ നടന്ന സമരം വെടിവയ്പിലാണു അവസാനിച്ചത്.
എ.ഐ.ടി.യു.സി. യൂണിയന്റെ നേതാവ് ടി.എം. അബുവിനെ മട്ടാഞ്ചേരി ചക്കരയിടുക്കിലെ സമരമുഖത്തു നിന്ന് അറസ്റ്റ് ചെയ്തതിൽ പ്രതിഷേധിച്ചു പൊലീസ് വാഹനത്തിനു മുൻപിൽ നിലയുറപ്പിച്ച തൊഴിലാളികൾക്കു നേരെ പൊലീസും പട്ടാളവും ചേർന്നു വെടിയുതിർത്തു.